Document ID: 31986R2464

*****
ΚΑΝΟΝΙΣΜΟΣ (ΕΟΚ) αριθ. 2464/86 ΤΗΣ ΕΠΙΤΡΟΠΗΣ
της 31ης Ιουλίου 1986
σχετικά με την ταχεία ευθυγράμμιση των δασμών για ορισμένα μανταρίνια satsumas σε κονσέρβες, ισπανικής προέλευσης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 75 παράγραφος 4,
Εκτιμώντας:
ότι η ταχεία ευθυγράμμιση των δασμών που εφαρμόζονται κατά την εισαγωγή στην Κοινότητα, με τη σύνθεσή της στις 31 Δεκεμβρίου 1985, ορισμένων μανταρινιών satsumas σε κονσέρβες, ισπανικής προέλευσης, θα διευκολύνει τη διαδικασία ενσωμάτωσης της Ισπανίας και δεν θα έχει δυσμενείς επιπτώσεις στις ενδοκοινοτικές συναλλαγές·
ότι για λόγους διοικητικής φύσεως ο παρών κανονισμός δεν θα πρέπει να τεθεί σε εφαρμογή πριν από την 1η Σεπτεμβρίου 1986· ότι, εντούτοις, η μείωση των δασμών θα πρέπει να εφαρμοστεί από την ημερομηνία της πρώτης μείωσης δασμών σύμφωνα με το άρθρο 75 παράγραφος 1 της πράξης προσχώρησης της Ισπανίας και της Πορτογαλίας·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι δασμοί βάσης οι οποίοι θα μειώνονται διαδοχικά από την Κοινότητα, με τη σύνθεσή της στις 31 Δεκεμβρίου 1985, όπως προβλέπεται στο άρθρο 75 της πράξης προσχώρησης της Ισπανίας και της Πορτογαλίας θα είναι, για τα προϊόντα που απαριθμούνται στο παράρτημα, εκείνοι που εμφαίνονται δίπλα σε κάθε προϊόν.
Άρθρο 2
Ο παρών κανονισμός αρχίζει να ισχύει την 1η Σεπτεμβρίου 1986.
Εφαρμόζεται από την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Ιουλίου 1986.

Labels: 3
2
17
18